Diskusjon:Ankenes

message: Da Narvik og Ankenesstrand er to sammenvokste tettsteder som begge er i samme kommune, er det vanskelig å finne eksakt innbyggertall og areal for Ankenesstrand, så hva skal man fylle inn på innbyggertall og areal i infoboksen her? Skal innbyggertallet og arealet som SSB opplyser at er i hele Narvik tettsted inn her? Eller skal man bare fylle inn tall om ca hvor mange og hvor stort Ankenesstrand er utenom Narvik by? Er fortsatt ny her, så vet ikke hva rutinene for slikt er. Howie! 8. nov 2009 kl. 22:57 (CET)
replies: text: Hei! Jeg driver for tiden med å oppdatere og pusse på artikler om tettsteder i Norge, og jeg foreslår at innbyggertall ikke settes inn i infoboksen for Ankenesstrand. Tettstedet heter Narvik, og da blir det naturlig å legge areal, befolkning og befolkningstetthet inn i infoboks der. I artikkelen om Narvik bør det henvises til hvilke steder tettstedet omfatter, altså Ankenesstrand og evt. andre steder som har vokst sammen med Narvik. Artikkelen om Ankenesstrand skal derfor kategoriseres under :Kategori:Steder i Nordland, ettersom det ikke er eget tettsted. Innbyggertall (tettstedet totalt og gjerne stedet separat dersom du finner ut det) og at Ankenesstrand er en del av tettstedet Narvik bør altså fremkomme i teksten men utelates fra infoboks. Mvh. Knuteinar2309 9. nov 2009 kl. 01:14 (CET)
replies: text: :Takk for oppklarende svar. Har nå omkategorisert artikkelen slik at den nå ligger i riktig kategori. Howie! 9. nov 2009 kl. 01:56 (CET)
replies: text: ::Ankenes er da så vidt jeg vet et tettsted. Det har ikke vokst sammen med Narvik by (der er en fjord som skiller Narvik by og Ankenes - så det er fysisk umulig for stedene å vokse sammen). Mulig Ankenes regnes som en del av byen (nå) men det er vel i såfall en slags forstad, i den grad man kan bruke det begrepet i Norge. En annen sak: Hvorfor kan ikke disse artiklene kalle en spade for en spade. Når jeg leser artikkelen får jeg nesten bare flere spørsmål enn svar. Det hele er «tungt» forklart og begrepsbruken er forvirrende. I ingressen blir Ankenes omtalt som: sted, del av tettstedet Narvik og del av Narvik by. Innbyggertallet som oppgis er innbyggertallet til Narvik by (nesten like merkelig som å sette inn innbyggertallet til Oslo i artikkelen om Lillestrøm). Hvorfor bruker ikke WP betegnelsen by for en by og tettsted for et tettsted? Har lest flere artikler der man sjonglerer med begreper til en grad der man til slutt ikke helt forstår hva det er som omtales. Det er jo vanlig å kalle Narvik by, ikke for et tettsted, og selv om SSB bruker det begrepet bør man bruke by her? Et tettsted som er en del av et tettsted? Aldri hørt om noe sånt før...TorbjørnS (ʦ) 22. okt. 2013 kl. 01:12 (CEST)
replies: text: :::Ankenes er pr SSB's definisjon ikke et eget tettsted. I SSB's statistikker for tettsteder, er Ankenes en del av "Narvik tettsted". Et "tettsted" kan inneha flere "byer" som for eksempel tettstedet Drammen hvor både Drammen og Hokksund har "bystatus". Jeg personlig mener det blir feil å kalle Ankenes for et "tettsted" da det pr definisjon ligger i "Narvik tettsted" (må ikke forveksles med "Narvik by" som også er en del av "Narvik tettsted"). Jeg personlig heller til at "forstad" er det beste begrepet for Ankenes. Kan også føye til at til tross for at Ankenes og Narvik er adskilt frahverandre med en fjord, Beisfjorden, så kan de defineres som samme tettsted (husker ikke ordrett SSB's definisjon om dette) hvis de er koblet sammen med en bro over en bred elv eller smal fjord/sund. I dette tilfellet, Beisfjordbrua som er ca 350 m lang.

text: :::Til slutt en liten digresjon, når jeg skriver dette, sitter jeg i mitt hus på Ankenes og ser over til malmutskipningsanlegget i Narvik. --Howie! (diskusjon) 23. okt. 2013 kl. 16:26 (CEST)
replies: text: ::::Som en liten digresjon sitter jeg på andre siden av brua å ser ut over Ankenes. Trodde ikke det var flere brukere fra Narvik her. Hvis man oppdriver to-tre til, så kan man jo snart legge wikitreff her :) --TorbjørnS (ʦ) 24. okt. 2013 kl. 23:42 (CEST)

message: Som jeg skrev i denne artikkelen tilbake til i 2009, så ble det behandlet om Ankenesstrand skulle bytte navn til "Ankenes" i 2010. Denne navneendringa ble gjennomført i 2010, og i oktober 2012 byttet også Ankenesstrand poststedsadresse til "Ankenes". Så da er det vel egentlig på tide å flytte denne artikkelen vekk fra "Ankenesstrand" da dette navnet ikke lengre eksisterer. Men til hvilket? Siden Ankenes er allerede opptatt og omfatter den gamle kommunen Ankenes som på '70-tallet ble slått sammen med Narvik. Ankenes (tettsted) føltes liksom heller ikke riktig siden SSB ikke definerer Ankenes som et tettsted, men som en del av tettstedet Narvik. Så hva er det riktige navnet å bruke på denne artikkelen? Hvor burde den flyttes? På forhånd takk. --Howie! (diskusjon) 15. apr 2013 kl. 02:20 (CEST)
replies: text: Jeg lurer på om dette er mer komplisert enn som så? Yr.no (med base over alle offisielle stedsnavn i Norge) har to oppslag: Ankenesstrand, som er et tettsted i Narvik kommune (offisielt navn godkjent i 1972).  Ankenes, som er et byområde i Narvik kommune (navn godkjent i 1973). Er ikke yr.no oppdatert her, eller er det en bakenforliggende grunn til at man fortsatt opererer med begge navnene, der det ene brukes om byområdet og det andre til tettstedet? Uansett. Ved flytting anbefaler jeg at den teksten som står på Ankenes flyttes til Ankenes (kommune) og at Ankenesstrand flyttes til Ankenes. TorbjørnS (ʦ) 22. okt. 2013 kl. 00:53 (CEST)
replies: text: :Forøvrig, som en liten digresjon: Jeg tror nesten aldri jeg har hørt noen omtale stedet som Ankenesstrand. Ankenesstrand ble kun brukt i forbindelse med postforsendelser. TorbjørnS (ʦ) 22. okt. 2013 kl. 01:20 (CEST)
replies: text: ::Ser faktisk at norgeibilder.no som er kartverkets åpne kart opererer med "Ankenesstrand" som navn på hele områder, mens "Ankenes" brukes om området rundt Ankenes kunstgressbane og torget, noe som i seg selv er ganske forvirrende. Samtidig vet jeg at det i Narvik kommune er vedtatt navneendring for hele området fra "Ankenesstrand" til "Ankenes" tilbake i 2010. Så ja, skal man være 100% politisk korrekt, blir dette forvirrende og komplisert, men skal man være brukervennlig over for leserne, er nok likevel løsningen med å flytte denne artikkelen til "Ankenes", og den eksisterende artikkelen til "Ankenes (kommune)" den beste. --Howie! (diskusjon) 23. okt. 2013 kl. 16:37 (CEST)
thread_title:  Tettstedet har byttet navn 

message: I artikkelen om Ankenes kommune har jeg skrevet at kommunesenteret til Ankenes ble flyttet (fra Narvik) til Ankenesstrand etter at byen Narvik ble skilt ut som egen kommune. Er det noen som vet historikken rundt dette? Årsaken til at jeg spør, er fordi det i Narvik er et bygg som står påskrevet Ankenes herred (altså det gamle herredshuset til Ankenes. Men dette bygget er ikke så gammelt at det kan være fra før 1902 (da Narvik skilte seg ut fra Ankenes). Det jeg derfor lurer på er: Ble Ankenes herred styrt fra Narvik bykommune, selv etter splittelsen i to kommuner? TorbjørnS (ʦ) 24. okt. 2013 kl. 21:04 (CEST)
replies: text: Ankenes Herrad (Herrad er det gamle navnet på landskommune) hadde sitt rådhus i Narvik (Ankenes Herredshus som ligger i Dronningens Gate ved Kikindas Plass). Det jeg ikke vet, er hvor lenge dette var tilfelle, eller sagt på en annen måte; Når ble administrasjonen til Ankenes Herrad flyttet til Narvik? Dette har jeg ikke kilder på. Det eneste jeg vet er at Ankenes på slutten av sin tid som selvstendig kommune ble styrt fra Narvik. Kan også nevne at jeg er med i fb-gruppa "Vi i fra Skråninga", en fb-gruppe for personer fra Ankenes hvor det bl.a. legges ut mye bilder fra gamle Ankenes, og kan ikke huske at det hittil har vært lagt ut bilder der av noen form for angivelig tidligere rådhus for Ankenes kommune. --Howie! (diskusjon) 24. okt. 2013 kl. 21:53 (CEST)
replies: text: :Ok.. jeg spekulerte litt i om jeg skulle sende en kort mail til kommunen. Kanskje dem har oversikt over disse årstallene, eller er der noen i fb-gruppa som har såpass mange år på baken at dem kanskje kan vite noe om dette (kanskje prøve å spørre der). Jeg har heller ikke sett noe hus på Ankenes som jeg vil si å kunne minne om å være et gammelt rådhus. TorbjørnS (ʦ) 24. okt. 2013 kl. 23:39 (CEST)
replies: text: ::Har sendt spørsmålet videre til fb-gruppa, så får vi se hva vi får som svar. --Howie! (diskusjon) 25. okt. 2013 kl. 00:19 (CEST)
replies: text: :::Redigeringskollisjon: Har også akkurat sendt en mail til Narvik kommune. Kanskje dem kan gi meg noen årstall (dem må vel ha noen svar på slikt i arkivene sine). TorbjørnS (ʦ) 25. okt. 2013 kl. 00:21 (CEST)
replies: text: ::::Jeg har fått en meget avklarende mail fra Narvik kommune som forklarer dette. Jeg kommer til å gjøre rettelser i artiklene litt senere. Jeg vet ikke om denne mailen bør sendes til OTRS-folka, i og med at den gir en ganske utfyllende forklaring over hvor administrasjonsbygg for Ankenes har ligget, og i og med at den bekrefter at artikkelen Ankenesstrand må flyttes til Ankenes. TorbjørnS (ʦ) 2. nov. 2013 kl. 18:23 (CET)
replies: text: :::::Flott at det endelig har kommet en skikkelig oppklaring i dette. På fb-sida jeg tidligere har snakket om, kom det kun fram at ingen visste hvor Ankenes ble administrert fra før krigen, så da var det veldig fint at kommunen tok seg tid og forklarte dette :) --Howie! (diskusjon) 4. nov. 2013 kl. 00:10 (CET)
replies: text: ::::::I og med at arkivene til Ankenes kommune ble brent under krigen, har ikke kommunen noe særlig med info heller, annet enn at administrasjonen lå i Narvik fra rundt 1900 (før dette var der ingen adm., bare ordføreren, som gjorde arbeidet sitt fra Bjerkvik). TorbjørnS (ʦ) 4. nov. 2013 kl. 00:11 (CET)
thread_title: Har Ankenesstrand vært adm.senter for Ankenes kommune?